স্টাফ রিপোর্টার ॥ বিএসটিআইর লাইসেন্স না থাকায় হবিগঞ্জের দু’টি খাবার পানি সরবরাহকারী প্রতিষ্ঠানকে ২০ হাজার টাকা জরিমানা করা হয়েছে। গতকাল বুধবার দুপুরে হবিগঞ্জের নির্বাহী ম্যাজিস্ট্রেট ডাঃ এ কে এম সাইফুল ইসলাম ভ্রাম্যমান আদালত পরিচালনা করে এ জরিমানা করেন। ভ্রাম্যমান আদালত সূত্রে জানা যায়, হবিগঞ্জ শহরের গার্ণিং পার্ক এলাকায় অবস্থিত স্বদেশ ড্রিংকিং ওয়াটার ও শহরের ৩নং পুল এলাকায় অবস্থিত রিহা ড্রিংকিং ওয়াটার দীর্ঘদিন যাবৎ পানি বোতল জাত করে বাজারে বিক্রি করে আসছে। ওই দু’টি প্রতিষ্টানেরই পানি বিক্রির জন্য বিএসটিআই কোন লাইসেন্স নেই। লাইসেন্স না থাকা সত্বেও ওই দু’টি প্রতিষ্ঠান বিএসটিআই এর মনোগ্রাম ব্যবহার করে আসছে। গতকাল দুপুরে হবিগঞ্জের নির্বাহী ম্যাজিস্ট্রেট ডাঃ এ কে এম সাইফুল ইসলাম ওই দু’টি প্রতিষ্ঠানে ভ্রাম্যমান আদালত পরিচালনা ...